
Θέμα: Πρόσκληση σε τακτική συνεδρίαση της Δημοτικής Επιτροπής
	
Σύμφωνα με τα άρθρα 139 παρ. 1 και 142 παρ. 1 του ν. 5314/2026, σας καλούμε, σε τακτική συνεδρίαση της Δημοτικής Επιτροπής, η οποία θα πραγματοποιηθεί την 28η του μηνός ΣΕΠΤΕΜΒΡΙΟΥ, του έτους 2026, ημέρα ΔΕΥΤΕΡΑ  και ώρα 11:30 π.μ., διά ζώσης, στο δημοτικό κατάστημα, για τη συζήτηση και λήψη αποφάσεων επί των θεμάτων της ημερήσιας διάταξης που ακολουθούν.
1. Περί ανάκλησης της αριθμ. 96/2026 απόφασης της Δημοτικής Επιτροπής και εισήγησης στο Δημοτικό Συμβούλιο για την τροποποίηση του Οργανισμού Εσωτερικής Υπηρεσίας (Ο.Ε.Υ) του Δήμου Ανωγείων, σύμφωνα με τα άρθρα 759 και 768 του Ν. 5314/2026 περί σύστασης οργανικών θέσεων τακτικού προσωπικού, με το υπ΄ αριθμ. 8035/17-09-2026 έγγραφο της Αποκεντρωμένης Διοίκησης Κρήτης και με την σχετική εισήγηση του Τμήματος Διοικητικών Υπηρεσιών.
1. Περί έγκρισης του από 07/09/2026  πρακτικού διερεύνησης τιμών για το ΥΠΟΕΡΓΟ 1: «Προμήθεια ενός (1) αμιγώς ηλεκτρικού και προσβάσιμου λεωφορείου για την κάλυψη των αναγκών του Δήμου Ανωγείων» στο πλαίσιο της υποβολής της Πράξης με τίτλο «ΑΝΑΒΑΘΜΙΣΗ/ΣΥΜΠΛΗΡΩΣΗ ΚΕΝΤΡΟΥ ΗΜΕΡΗΣΙΑΣ ΦΡΟΝΤΙΔΑΣ (Κ.Η.Φ.Η) ΔΗΜΟΥ ΑΝΩΓΕΙΩΝ» στην με αριθμ. πρωτ. 2067/05-06-2026 Πρόσκληση με τίτλο «Δράση 4.5.4.1 – Αναβάθμιση / συμπλήρωση των κοινωνικών υποδομών της Περιφέρειας Κρήτης (2η πρόσκληση)», του Προγράμματος «Κρήτη» της Περιφέρειας Κρήτης.
1. Περί χορήγησης παράτασης για την υλοποίηση του έργου «ΔΙΑΜΟΡΦΩΣΗ ΠΑΡΚΟΥ ΔΗΜΟΥ ΑΝΩΓΕΙΩΝ», σύμφωνα με την εισήγηση της Διεύθυνσης Τεχνικών Υπηρεσιών .
1. Περί υποβολής πρότασης χρηματοδότησης της πράξης «Δαπάνες για τη σύνδεση ΟΚΩ για το Αστεροσκοπείο του Σκίνακα» προϋπολογισμού 619.472,60 € στο ΠΠΑ Περιφέρειας Κρήτης 2026-2030  στο πλαίσιο της υπ΄αριθμ. 10361/Π178-41 πρόσκλησης  της Περιφέρειας Κρήτης.
1. Περί έγκρισης του Ανακεφαλαιωτικού Πίνακα Εργασιών (Α.Π.Ε) της Α.Σ.Ε. και του 1ου Πρωτοκόλλου Κανονισμού Τιμών Μονάδος Νέων Εργασιών (Π.Κ.Τ.Μ.Ν.Ε.) του έργου  «Κατασκευή Κτιρίου Αστεροσχολείου» και της 1ης Συμπληρωματικής Σύμβασης του έργου, σύμφωνα με την εισήγηση της Διεύθυνσης Τεχνικών Υπηρεσιών.
1. Περί υποβολής αιτήματος τροποποίησης τεχνικού δελτίου για την πράξη Αστεροσχολείο: Το σχολείο των αστεριών_ΑΤ14, σύμφωνα με την εισήγηση της Διεύθυνσης Τεχνικών Υπηρεσιών.
1. Περί λήψης απόφασης για την Έγκριση Σύμβασης Υπεργολαβίας για την 5ετή Λειτουργία και Συντήρηση της Εγκατάστασης Επεξεργασίας Λυμάτων (ΕΕΛ) του Δήμου Ανωγείων, σύμφωνα με την εισήγηση της αρμόδιας επιτροπής.
1. Περί εξειδίκευσης πίστωσης στα πλαίσια της επίσκεψης στα Ανώγεια του Πρέσβη της Λαϊκής Δημοκρατίας της Κίνας στην Ελλάδα.


Η παρούσα πρόσκληση αναρτάται αυθημερόν στην ιστοσελίδα του Δήμου και κοινοποιείται στα μέλη της Δημοτικού Δημοτικής Επιτροπής μέσω ηλεκτρονικού ταχυδρομείου, συνοδευόμενη από τις εισηγήσεις των αρμόδιων υπηρεσιών και τα σχετικά συνοδευτικά έγγραφα των θεμάτων της ημερήσιας διάταξης, τουλάχιστον τρεις (3) πλήρεις ημέρες πριν από την ημέρα της συνεδρίασης, σύμφωνα με το άρθρο 142 παρ. 2 του ν. 5314/2026. Η συνεδρίαση είναι δημόσια.

  		      Ο Πρόεδρος της Δημοτικής Επιτροπής 

                        				   		    Σωκράτης Σ. Κεφαλογιάννης 


Σε περίπτωση που για οποιοδήποτε λόγο δεν θα μπορέσετε να παραβρεθείτε στη συνεδρίαση, παρακαλούμε να ειδοποιήσετε τα αναπληρωματικά μέλη κατά τη σειρά εκλογής τους για την καλύτερη λειτουργία των συνεδριάσεων της Δημοτικής Επιτροπής.

